Данііл Андрэевіч Сілінскі

Данііл Сілінскі (нар. , Баранавічы) — беларускі футбаліст, паўабаронца мінскага «Дынама» (у арэндзе з «Гомеля»).

 Клубная кар’ера 
Выхаванец баранавіцкай ДЮСШ-5, з 2018 года пачаў выступаць у Першай лізе за «Баранавічы», на наступны год замацаваўся ў стартавым складзе каманды, але не выратаваў «Баранавічы» ад вылету ў Другую лігу. У лютым 2020 года на правах арэнды далучыўся да «Слоніма-2017», дзе таксама стаў іграком асновы. У сакавіку 2021 года па вяртанні з арэнды падоўжыў кантракт з «Баранавічамі».

У ліпені 2021 года быў арандаваны «Смаргонню». 15 жніўня 2021 года дэбютаваў у Вышэйшай лізе, калі выйшаў у стартавым складзе ў матчы з салігорскім «Шахцёрам» (2:2) і быў заменены ў другім тайме. У лістападзе 2021 года па заканчэнні арэнды пакінуў «Смаргонь».

У пачатку 2022 года трэніраваўся з дзяржынскім «Арсеналам», а пасля далучыўся да «Энергетыка-БДУ», з якім у сакавіку падпісаў кантракт. Замацаваўся ў стартавым складзе каманды, у сезоне 2022 правёў усе 30 матчаў чэмпіянату Беларусі і дапамог «Энергетыку-БДУ» заняць другое месца. Пакінуў клуб у ліпені 2023 года.

У жніўні 2023 года стаў іграком «Гомеля». У сакавіку 2024 года падоўжыў кантракт з клубам да канца 2025 года і быў на сезон аддадзены ў арэнду ў мінскае «Дынама».

 Статыстыка выступленняў 
СезонДывізіёнКлубКраінаМатчыГалы 2018  Д2  Баранавічы    7  0 2019  Д2  Баранавічы    24  0 2020  Д2  Слонім-2017    24  0 2021 (1)  Д2  Баранавічы    11  0 2021 (2)  Д1  Смаргонь    7  0 2022  Д1  Энергетык-БДУ    30  0 2023 (1)  Д1  Энергетык-БДУ    14  0 2023 (2)  Д1  Гомель    13  4 2024 (пач.)  Д1  Гомель    1  0

 Крыніцы 

Катэгорыя:Футбалісты Беларусі
Катэгорыя:Ігракі ФК Баранавічы
Катэгорыя:Ігракі ФК Слонім-2017
Катэгорыя:Ігракі ФК Смаргонь
Катэгорыя:Ігракі ФК Энергетык-БДУ
Катэгорыя:Ігракі ФК Гомель
Катэгорыя:Ігракі ФК Дынама Мінск